**Tisztelt Egyesületi Tag!**

Ezúton értesítjük, hogy a Jászapátiak Baráti Egyesülete **2022. évi tagdíjának** (elmaradás esetén korábbi évek tagdíjainak) **befizetése – 500 Ft/év – esedékessé vált.**   
Amennyiben lehetősége engedi, többlet támogatás befizetését szívesen várjuk.

**A tagdíj megfizetése az alábbi módon történhet:**

1. ***Banki átutalással***

Jászapátiak Baráti Egyesülete bankszámlájára:

ERSTE Bank:11993805-06301282-00000000

1. ***Mellékelt csekken***

Kérjük a korábbi évek elmaradt tagdíjainak rendezését is.

*Amennyiben nem kíván tovább a JABE tagja lenni,*

*juttassa el az alábbi nyilatkozatot az 5130 Jászapáti, Dr. Szlovencsák Imre u. 4-6. címre.*



-----------------------------------------------------------------------------------------------------------------------------------

**KILÉPÉSI NYILATKOZAT**

Alulírott ……………………………….. (név) …………………………………………… (lakcím) alatti lakos ezennel kijelentem, hogy nem kívánok a Jászapátiak Baráti Egyesületének (székhely: 5130 Jászapáti, Dr. Szlovencsák Imre u. 4-6.) tagja lenni és a mai nappal kilépek a tagok sorából.

Jászapáti, 2022. …………….. hónap ……. nap

kilépő egyesületi tag aláírása

**Meghívó**

**a JÁSZAPÁTIAK BARÁTI EGYESÜLETE**

**rendes közgyűlésére**

**Helyszín:** 5130 Jászapáti, Dr. Szlovencsák Imre utca 4-6. (emeleti tanácskozó terem)

**Időpont:** 2022. május 30. (hétfő) 17.00 óra  
  
**Napirendi pontok:**

1. A Jászapátiak Baráti Egyesületének 2021. évi szakmai és pénzügyi beszámolójának elfogadása, beszámolók elfogadása
2. Alapszabály módosítása
3. Tisztségviselő választás
4. Egyebek

A közgyűlés határozatképes, ha azon az egyesületi tagok több mint fele jelen van.   
A közgyűlés határozatképtelensége esetén, a megismételt közgyűlés az egyesület alapszabálya alapján (5130 Jászapáti, Dr. Szlovencsák Imre utca 4-6.) **2022. május 30. (hétfő) 17.15 órára tűzi ki a közgyűlés új időpontját, mely időpontban a közgyűlés a meghirdetett napirendi pontok tárgyalásakor megjelentek számára tekintet nélkül határozatképes.**

Amennyiben a napirendi pontokkal, illetve az egyesület működésével kapcsolatban kérdése, észrevétele, illetve javaslata van, azokat a közgyűlést megelőzően, postai úton   
(5130 Jászapáti, Dr. Szlovencsák Imre utca 4-6.) vagy a [jabe@freemail.hu](mailto:jabe@freemail.hu) e-mail címre juttathatják el. Kérdés esetén Mihályi Mónika a 06-30-600-4818 telefonszámon érhető el.

**Melléklet:**

* JABE 2021. évi szakmai és pénzügyi beszámolója
* Alapszabály tervezet (elérhető a [www.jabe.hu](http://www.jabe.hu) oldalon)
* Határozati javaslatok

**Kapják:**

* Jászapátik Baráti Egyesülete tagjai

Jászapáti, 2022. május 18.

Mihályi Mónika sk.

elnök

**I. napirendi pont**

**A Jászapátiak Baráti Egyesületének 2021. évi szakmai és pénzügyi beszámolójának elfogadása**

**Beszámoló a Jászapátiak Baráti Egyesülete 2021. évi tevékenységéről**

A Jászapátiak Baráti Egyesülete több mint 20 éve, még 1997-ben alakult meg helyi és elszármazott lakosok kezdeményezésére azzal a céllal, hogy Jászapáti és a Jászság múltját, jelenét, jövőjét figyelemmel kísérjék és a térség fejlődésébe bekapcsolódjanak, segítséget nyújtsanak. Tevékenységünkkel évről évre segítjük a város és a térség múltjának kutatását, megismerését, a jász hagyományok ápolását és kapcsolódott be a Jászság társadalmi, kulturális életébe.

A 2021-es év más volt a korábbi évekhez képest. A Covid-19 miatt a civil szervezeteknek is meg kell próbálniuk alkalmazkodni a folyamatosan változó körülményekhez, újra kellett gondolniuk, hogy hogyan és honnan teremtenek forrást segítő tevékenységük folytatásához, hogyan kapcsolódjanak járvány idején a célcsoportjaikkal, hogyan feleljenek meg a kor digitális kihívásainak. A veszélyhelyzet miatt az elnökség, ellenőrző bizottság is elsősorban az elektronikus kapcsolattartást részesítette előnyben.

**JAK tábor és kiállítás**

A Jász Alkotók Köre és a Jászapátiak Baráti Egyesülete szervezésében 2021-ben, egy év kihagyást követően megtartották a kéthetes művésztábort Jászapátin. A 24. alkalommal megrendezett program iránt nagy volt az érdeklődés.

Az első héten diákok, fiatalok is részt vehettek, akik Vágó Pál festőművész egykori műtermében a tábor pedagógusaitól, művészeitől tanultak. A művésztelep visszatérő és új résztvevői a közös alkotás mellett idén is tartalmas programokat szerveztek. Vászonra vitték a Jászság és Jászapáti természeti értékeit, épített örökségeit. A JAK és a Karantén idején című közös kiállítás 2021. augusztus 13-án 16 órakor nyílt meg a Vágó Pál Helytörténeti A kiállítás megrendezéséhez Jászapáti Városi Önkormányzattól kaptunk támogatást és LEADER pályázati forrást is igénybe vettünk. Mindkét pályázat pénzügyi elszámolása megtörtént. 2021-ben készült el a [www.jaszalkotokkore.hu](http://www.jaszalkotokkore.hu) oldal.

**Kerékpártúra a Jász Világtalálkozóra**

A Jánoshida Községi Önkormányzat Képviselő-testülete, mint házigazda és a társrendező Jászok Egyesülete tájékoztatása 2021-ben sem tudta megszervezni a XXVI. Jász Világtalálkozót.

***Idén azonban megszervezik a programot. 2022. június 24-25-26-án Jánoshidán megrendezésre kerülő 26. Jász Világtalálkozón a tervek szerint egyesületünk kerékpáros csapata is részt vesz!***

**Vándorfy János Honismereti Szakkör találkozója**

A világjárvány okozta hosszú kényszerszünet után a jászapáti Vándorfy János Honismereti Szakkör 2021-ben újra megrendezte a honismereti szakkörök éves találkozóját. Az ünnepségen átadták a Vándorfy-díjat. Tajti Sándorné és Szikszai Ferencné részesületek az elismerésben.

**Könyvek megjelentetése**

**Kiss Erika: A Jászkürt fogadótól a Csiri kocsmáig**

**Kiss Erika helytörténeti kutató legújabb könyvének megjelenését segítettük.** A Jász Helytörténeti Kör és a Jászapátiak Baráti Egyesülete kiadásában jelent meg a kiadvány, mely a Jászság vendéglátásának a történetét dolgozza fel**. A könyv bemutatóját 2021. szeptember 14-én a Szolnoki Szakképzési Centrum Klapka György Technikum és Szakképző Iskola tanéttermében tartották meg.** A kiadvány megjelenését Jászberény Városi Önkormányzat is támogatta.

**Lukácsi Imre: Katonahőseink az első világháborúban**

A szerző öt évi szorgalmas és kitartó munkával gyűjtötte össze az első világháborúban, a harctéren elhunyt, a megsebesült és a fogságba került jászapáti és jákóhalmi katonák nevét, katonai rangját és háborúban való részvételének adatait stb. A könyv több, mint ezer katonáról ír, miközben a csatákról, fogolytáborokról, a hadifogságról is bőséges információkkal szolgál. A kiadvány karácsony előtt elkészült, így méltó ajándékkén szerepelhetett az érdeklődők karácsonyfája alatt. A kiadvány megjelenését a Jász-Nagykun-Szolnok Megyei Önkormányzat és a Jászapáti Városi Önkormányzat is támogatta.

**Karácsonyfa díszítő verseny**

2021-ben ismét karácsonyfa-díszítő versenyt hirdetett a JABE. A Művelődési Ház és Városi Könyvtár közreműködésével valósult meg a program, melynek keretében harmincnál is több pályamű érkezett. A legjobbakat díjazásban részesítették a szervezők, de minden alkotó ajándékot kapott.

**www.jaszhelytortenet.hu oldal**

A Jász Helytörténeti Kör (JHK) 2017. év végén alakult meg. A JHK nem bejegyzett civil szervezet, fenntartását a Jászok Egyesülete segíti. A szervezet működteti a [www.jaszhelytortenet.hu](http://www.jaszhelytortenet.hu) oldalt, melynek az adatfeltöltését is az egyesületünk segíti.

A JABE Elnöksége megköszöni minden tagnak, önkéntesnek, közösségi szolgálatót teljesítőnek, barátnak és támogatónak az elmúlt esztendőben nyújtott támogatását, munkáját, amelyet az egyesület céljainak, programjainak megvalósítása érdekében tett.

Jászapáti, 2016. január 23. Jászapáti, 2022. május 18.

Mihályi Mónika sk.

elnök

**Határozati javaslat:**

**Fentieknek megfelelően kérem a közgyűlést az egyesület 2021. évi szakmai beszámolójának elfogadására.**

**KIVONAT**

**a Jászapátiak Baráti Egyesülete elnökségének 2022. május 18-án megtartott   
elnökségi és ellenőrző bizottsági ülésének feljegyzéséből.**

**MÉRLEGADATOK:**

BEFEKTETETT ESZKÖZÖK: 2092e Ft

FORGÓESZKÖZÖK: 308e Ft

**ESZKÖZÖK ÖSSZESEN: 2400e Ft**

SAJÁT TŐKE: 1100e Ft

KÖTELEZETTSÉGEK: 1286e Ft

PASSZÍV IDŐBELI ELHATÁROLÁSOK: 0e Ft

**FORRÁSOK ÖSSZESEN: 2400e Ft**

**EREDMÉNYADATOK:**

ÉRTÉKESÍTÉS NETTÓ ÁRBEVÉTELE: 0e Ft

EGYÉB BEVÉTELEK: 2510e Ft

ANYAGJELLEGŰ RÁFORDÍTÁSOK: 2062e Ft

SZEMÉLYI JELLEGŰ RÁFORDÍTÁSOK: 0e Ft

ÉRTÉKCSÖKKENÉSI LEÍRÁS: 444e Ft

EGYÉB RÁFORDÍTÁSOK: 0e Ft

ADÓZÁS ELŐTTI EREDMÉNY: 4e Ft

**TÁRGYÉVI EREDMÉNY: 4e Ft**

Kmf.

**Határozati javaslat:**

**Fentieknek megfelelően kérem a közgyűlést az egyesület 2021. évi pénzügyi beszámolójának elfogadására.**

**II. napirendi pont**

**Határozati javaslat:**

**Fentieknek megfelelően kérem a közgyűlést az egyesület módosított alapszabályának elfogadására.**